uga padha bisa mriksa dhewe yakin lan orane, mangkono mau yèn nurut patraping pratingkah kang wus padha dilakoni ing liyan, kang saikine uga isih padha dilakoni. Ênggonku rêrêmbugan karo kowe kabèh iki dak padha kayadene wong ahli kawruh, yèn nuju nyaritakake kawruhe marang kowe. Mangkono iku yèn kawruh kang dicaritakake mau ora kosinau dhewe, wus masthi kowe bakal ora andungkap lan mangêrti marang sawarnaning sabab-sababe yakining kawruh kang dicaritakake mau. Dene kawruh kang dak tuturake iki masthi kêna kogayuh yèn bêcik pamarsudi lan panglantihmu, kayadene bab kawruh liyane. Pangiraku [Pangi...]